หุ้นสหรัฐฯปิดลบแรง
หุ้นสหรัฐฯปิดลบแรงจากผลประกอบการอันอันน่าผิดหวังของบริษัทต่างๆ ขณะที่ ราคาน้ำมันขยับขึ้นเล็กน้อย
14 พ.ค. 2554

หุ้นสหรัฐฯปิดลบแรงจากผลประกอบการอันอันน่าผิดหวังของบริษัทต่างๆ ขณะที่ ราคาน้ำมันขยับขึ้นเล็กน้อย
ตลาดหุ้นสหรัฐฯวานนี้(13พ.ค.) ปิดในแดนลบ หลังนักลงทุนวิตกกับรายงานผลประกอบการอันน่าผิดหวังของบริษัทต่างๆ แม้มีข่าวดีเกี่ยวกับตัวเลขเงินเฟ้อและความเชื่อมั่นผู้บริโภคก็ตาม
ดัชนีหุ้นดาวโจนส์ ลดลง 100.85 จุด (0.79 เปอร์เซ็นต์) ปิดที่ 12,595.07 จุด แนสแดค ลดลง 34.57 จุด (1.21 เปอร์เซ็นต์) ปิดที่ 2,828.47 จุด เอสแอนด์พี ลดลง 10.95 จุด (0.81 เปอร์เซ็นต์) ปิดที่ 1,337.70 จุด ขณะที่ ราคาน้ำมันขยับขึ้นเล็กน้อยท่ามกลางการซื้อขายที่ผันผวนสองวันติดต่อกัน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน เพิ่มขึ้น 68 เซนต์ ปิดที่ 99.65 ดอลลาร์ต่อบาร์เรล ในการซื้อขายที่ผัวผัวนแกว่งตัวไปมาตลอดทั้งวัน ส่วนเบรนท์ทะเลเหนือลอนดอน เพิ่มขึ้น 85 เซนต์ ปิดที่ 113.83 ดอลลาร์ต่อบาร์เรล